CELEX: E2012P0003
Language: bg
Date: 2012-05-21 00:00:00
Title: Молба за консултативно становище от Съда на ЕАСТ, подадена от Borgarting lagmannsrett на 21 май 2012 г. по делото Staten v/Arbeidsdepartementet v Stig Arne Johnsson (Дело E-3/12)

25.10.2012   
            
            
               BG
            
            
               Официален вестник на Европейския съюз
            
            
               C 324/12
            
         Молба за консултативно становище от Съда на ЕАСТ, подадена от Borgarting lagmannsrett на 21 май 2012 г. по делото Staten v/Arbeidsdepartementet v Stig Arne Johnsson
   (Дело E-3/12)
   2012/C 324/10
   С писмо от 21 май 2012 г. към Съда на ЕАСТ бе отправена молба от Borgarting lagmannsrett (Апелативния съд на Borgarting), която бе получена в деловодството на Съда на 29 май 2012 г., за консултативно становище по делото Staten v/Arbeidsdepartementet v Stig Arne Johnsson по следния въпрос:
   Когато в националното законодателство се изисква, inter alia, действителен престой в държавата с цел право на обезщетения за безработица, съвместимо ли е в такъв случай с член 71, параграф 1, буква б) от Регламент (ЕИО) № 1408/71 да се изисква продължителен престой в компетентната държава (държавата на последната трудова заетост) с цел предоставянето на такива обезщетения от тази държава, включително и в случая на напълно безработно лице, което по време на последната си трудова заетост е пребивавало там като „недействителен“ пограничен работник?
   За отговора на този въпрос има ли значение дали:
   
               1.
            
            
               Безработното лице живее в държава, която е в близост до компетентната държава (държавата на последната заетост), така че на практика да е възможно това лице да се яви в службата по заетостта в тази държава, дори ако не пребивава там?
            
         
               2.
            
            
               Безработното лице, след завръщането си в държавата на пребиваване, се регистрира като търсещо работа лице в службата по заетостта и също така подава молба за обезщетения за безработица в тази държава?